Mu 17aastane sõbranna tõmbab ringi endast 10 aastat vanemate meestega
Mure on mu sõbrannas. Asi on selles, et ta on ise 17 aastane aga tõmbab ringi endast 10 aastat vanemate meestega. Käib igast pidudel ja värki, ma ei saa teda ka takistada, ja üldiselt teda minu arvamus ei huvita ka. Ta emale ega isale ma ka sellest midagi rääkida ei tahaks, tunduks nagu oleks ma mingi pealekaebaja : Koolis tal läheb ka halvasti, ühegi õpetajaga läbi ei saa. Ma saan aru, et see tema elu, ja pole minu asi eriti, mis tema teeb, aga ma kardan, et varsti lõpeb see lõbutsemine tal kuskil urkas üksinda. Mida ma tegema pean?
Eku, 17
Dr Noormann:
Et tema käitumist muuta, peaksid temaga rohkem koos olema ja pakkuma teistsugust põnevat tegevust, et teda ringitõmbamisest eemal hoida. Aga see eeldab, et oled talle arvestatav sõber. Aga kuidas saad nimetada sõbraks inimest, kellele Sinu arvamus üldse korda ei lähe ja kes Sind kuulatagi ei taha.. Ma kardan, et tema Sind küll oma sõbraks ei pea.